CELEX: 52014PC0735
Language: el
Date: 2014-12-09
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 13 της Διοργανικής Συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (αίτηση EFG/2014/011 BE/Caterpillar)

|
			
		
		
		52014PC0735
		
			Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 13 της Διοργανικής Συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (αίτηση EFG/2014/011 BE/Caterpillar) /* COM/2014/0735 final - 2014/ () */
			
				
		
		
			
			   	ΑΙΤΙΟΛΟΓΙΚΗ
ΕΚΘΕΣΗ
ΠΛΑΙΣΙΟ
ΤΗΣ ΠΡΟΤΑΣΗΣ
1.           Οι
κανόνες που
εφαρμόζονται
σε
χρηματοδοτικές
συνεισφορές
από το
Ευρωπαϊκό
Ταμείο
Προσαρμογής στην
Παγκοσμιοποίηση
(ΕΤΠ)
διατυπώνονται
στον κανονισμό
(ΕΕ) αριθ. 1309/2013 του
Ευρωπαϊκού
Κοινοβουλίου και
του Συμβουλίου,
της 17ης
Δεκεμβρίου 2013,
για το
Ευρωπαϊκό Ταμείο
Προσαρμογής
στην
Παγκοσμιοποίηση
(2014-2020) και την κατάργηση
του κανονισμού
(ΕΚ) αριθ. 1927/2006[1] (στο
εξής
«κανονισμός
ΕΤΠ»). 
2.           Οι
βελγικές αρχές
υπέβαλαν την
αίτηση EGF/2014/011 BE/Caterpillar
για
χρηματοδοτική
συνεισφορά από
το ΕΤΠ, μετά τις
απολύσεις στην
εταιρεία Caterpillar Belgium S.A.
στο Βέλγιο.
3.           Ύστερα
από εξέταση
της εν λόγω
αίτησης, η
Επιτροπή
συμπέρανε,
σύμφωνα με
όλες τις
εφαρμοστέες
διατάξεις του
κανονισμού
ΕΤΠ, ότι
ικανοποιούνται
οι όροι για τη
χορήγηση
χρηματοδοτικής
συνεισφοράς
από το ΕΤΠ. 
ΠΕΡΙΛΗΨΗ
ΤΗΣ ΑΙΤΗΣΗΣ
 Αίτηση ΕΤΠ || EGF/2014/011 ΒΕ/Caterpillar 
 Κράτος μέλος || Βέλγιο 
 Οικεία/-ες περιφέρεια/-ες (επίπεδο NUTS 2) || Hainaut (B32)   
 Ημερομηνία υποβολής της αίτησης || 22.7.2014 
 Ημερομηνία απόδειξης παραλαβής της αίτησης || 4.8.2014 
 Ημερομηνία αίτησης πρόσθετων πληροφοριών || 24.7.2014 
 Προθεσμία για την παροχή των πρόσθετων πληροφοριών || 16.9.2014 
 Προθεσμία για την ολοκλήρωση της αξιολόγησης || 9.12.2014 
 Κριτήριο παρέμβασης || Άρθρο 4 παράγραφος 1 στοιχείο α) του κανονισμού ΕΤΠ 
 Κύρια επιχείρηση || Caterpillar Belgium S.A. 
 Τομέας/-είς οικονομικής δραστηριότητας (Κλάδος της NACE αναθ. 2)[2] || Κλάδος 28 («Κατασκευή μηχανημάτων και ειδών εξοπλισμού π.δ.κ.α.») 
 Περίοδος αναφοράς (τέσσερις μήνες) || 1 Ιανουαρίου 2014 – 30 Απριλίου 2014 
 Αριθμός απολύσεων ή περιπτώσεων παύσης δραστηριότητας κατά την περίοδο αναφοράς α) || 663 
 Αριθμός απολύσεων ή περιπτώσεων παύσης δραστηριότητας πριν από ή μετά την περίοδο αναφοράς β) || 367 
 Συνολικός αριθμός απολύσεων (α + β) || 1 030 
 Συνολικός εκτιμώμενος αριθμός στοχευόμενων δικαιούχων || 630 
 Προϋπολογισμός για τις εξατομικευμένες υπηρεσίες (σε ευρώ) || 1 964 713 
 Προϋπολογισμός για την εφαρμογή του ΕΤΠ[3] (σε ευρώ) || 73 378 
 Συνολικός προϋπολογισμός (σε ευρώ) || 2 038 090   
 Συνεισφορά του ΕΤΠ (60 %) (σε ευρώ) || 1 222 854   
ΑΞΙΟΛΟΓΗΣΗ
ΤΗΣ ΑΙΤΗΣΗΣ
Διαδικασία
4.           Οι
βελγικές αρχές
υπέβαλαν την
αίτηση EGF/2014/011 BE/Caterpillar,
στις 22 Ιουλίου 2014,
εντός 12
εβδομάδων από
την ημερομηνία
κατά την οποία
ικανοποιήθηκαν
τα κριτήρια
παρέμβασης που
ορίζονται
παρακάτω. Η
Επιτροπή
έστειλε ένα
αρχικό σύνολο
ερωτήσεων στις
βελγικές
αρχές, στις 24
Ιουλίου 2014, και
επιβεβαίωσε
την παραλαβή
της αίτηση εντός
δύο εβδομάδων
από την
ημερομηνία της
υποβολής της
αίτησης, στις 4
Αυγούστου 2014.
Συμπληρωματικές
πληροφορίες
παρασχέθηκαν
από τα κράτη
μέλη εντός έξι
εβδομάδων από
την ημερομηνία
της
επιβεβαίωσης. Η
προθεσμία των 12
εβδομάδων από
την παραλαβή
της πλήρους
αίτησης, εντός
της οποίας η
Επιτροπή θα πρέπει
να ολοκληρώσει
την αξιολόγηση
συμμόρφωσης της
αίτησης με τις
προϋποθέσεις
για την παροχή
χρηματοδοτικής
συνεισφοράς,
λήγει στις 9
Δεκεμβρίου 2014. 
Επιλεξιμότητα
της αίτησης
Οικείες
επιχειρήσεις
και δικαιούχοι
5.           Η
αίτηση αφορά 1030
εργαζομένους
που απολύθηκαν
από την
επιχείρηση Caterpillar
Belgium S.A. Η επιχείρηση
δραστηριοποιείται
στον
οικονομικό τομέα
που εμπίπτει
στη NACE αναθ. 2
κλάδος 28
(«Κατασκευή
μηχανημάτων
και ειδών
εξοπλισμού
π.δ.κ.α.»). Οι
απολύσεις από
την οικεία
επιχείρηση
εντοπίζονται
κυρίως στην
περιφέρεια
επιπέδου NUTS[4] 2 Hainaut (BE32)
του Βελγίου.
Κριτήρια
παρέμβασης
6.           Οι
βελγικές αρχές
υπέβαλαν την
αίτηση δυνάμει
των κριτηρίων
παρέμβασης που
προβλέπονται
στο άρθρο 4
παράγραφος 1
στοιχείο α) του
κανονισμού
ΕΤΠ, σύμφωνα με
το οποίο
απαιτούνται
τουλάχιστον 500
απολύσεις
εργαζομένων ή
περιπτώσεις
παύσης
δραστηριότητας
μη μισθωτών,
κατά τη διάρκεια
περιόδου
αναφοράς
τεσσάρων μηνών
σε επιχείρηση
κράτους
μέλους.
7.           Η
περίοδος
αναφοράς των
τεσσάρων μηνών
διήρκεσε από
την 1η
Ιανουαρίου 2014
έως την 30ή
Απριλίου 2014.
8.           Η
αίτηση αφορά 663
εργαζομένους
που απολύθηκαν[5] από
την επιχείρηση
κατά την
περίοδο
αναφοράς των
τεσσάρων
μηνών.
Υπολογισμός
των απολύσεων
και των
περιπτώσεων παύσης
δραστηριότητας
9.           Οι
απολύσεις
υπολογίστηκαν
ως εξής: 
–              
661 από την
ημερομηνία
κατά την οποία
ο εργοδότης ειδοποίησε
προσωπικά τον
εργαζόμενο για
την απόλυσή
του ή για την
καταγγελία της
σύμβασης
εργασίας του·
–              
2 από την
ημερομηνία της
de facto καταγγελίας
της σύμβασης
εργασίας ή της
λήξης της·
Επιλέξιμοι
δικαιούχοι
10.         Εκτός
από τους
εργαζομένους
που
προαναφέρθηκαν,
στους επιλέξιμους
δικαιούχους
περιλαμβάνονται
367 εργαζόμενοι
που απολύθηκαν
μετά την
περίοδο
αναφοράς των
τεσσάρων
μηνών. Οι εν
λόγω
εργαζόμενοι
απολύθηκαν
μετά τη γενική
ανακοίνωση των
προβλεπόμενων
απολύσεων στις
28 Φεβρουαρίου 2013.
Μπορεί να αποδειχθεί
σαφής αιτιώδης
συνάφεια με το
γεγονός που
προκάλεσε τις
απολύσεις κατά
την περίοδο
αναφοράς,
δεδομένου ότι
όλες οι
απολύσεις
αφορούν την
ίδια διαδικασία
μείωσης
προσωπικού.
11.         Κατά
συνέπεια, οι
επιλέξιμοι
δικαιούχοι
είναι συνολικά
1030. 
Σύνδεση
των απολύσεων
με τις μεγάλες
διαρθρωτικές
αλλαγές στη
μορφή του
παγκόσμιου
εμπορίου λόγω
της
παγκοσμιοποίησης
12.         Η Caterpillar
κατέχει
ηγετική θέση
παγκοσμίως
στην παραγωγή
μηχανημάτων
και
εξαρτημάτων
που
απαιτούνται για
την κατασκευή
και τη
λειτουργία των
ορυχείων. Προκειμένου
να αποδειχθεί
η σχέση μεταξύ
των απολύσεων
και της παύσης
της
δραστηριότητας
και των μεγάλων
διαρθρωτικών
αλλαγών στη
μορφή του
παγκόσμιου
εμπορίου λόγω
της
παγκοσμιοποίησης,
το Βέλγιο
αναφέρει ότι η
Caterpillar έχει
επηρεαστεί
σημαντικά από
τη φθίνουσα
ζήτηση γι’ αυτό
το είδος
προϊόντων στην
Ευρώπη,
γεγονός που
οδήγησε στη
μετεγκατάσταση
μεγάλου μέρους
της
παραγωγικής
ικανότητας σε
τρίτες χώρες.
Το εργοστάσιο
της Caterpillar στο Gosselies
ειδικεύεται στη
συναρμολόγηση
αυτοκινήτων,
στην παραγωγή εξαρτημάτων,
στις
συναρμολογήσεις
και τις διαρθρώσεις
με συγκόλληση
με κασσίτερο
και χαλκό. Τα προϊόντα
του
απευθύνονται
αποκλειστικά
σε ευρωπαϊκούς
τομείς
κατασκευών και
εξόρυξης. Η
κατάσταση αυτή
εκθέτει το
εργοστάσιο σε
μεταβολές που
αφορούν ειδικά
αυτούς τους
τομείς και σε
αυτό
συμβάλλουν
επίσης διακυμάνσεις
όσον αφορά
τους
συντελεστές
παραγωγής. Οι
διακυμάνσεις
αυτές, ως εκ
τούτου,
παρατηρούνται
τόσο ανάντη
όσο και
κατάντη: 
–              
Ανάντη: Τα
προϊόντα
χάλυβα και τα
μεταλλικά
προϊόντα στην
Ευρώπη έχουν
πληγεί από τον
έντονο
ανταγωνισμό
από τις
αναδυόμενες οικονομίες
και η περίοδος
2009-2013
χαρακτηρίστηκε
από πολυάριθμα
κλεισίματα
στην ΕΕ.
Επιπλέον, οι
ευρωπαϊκές
τιμές χάλυβα
αυξήθηκαν
σημαντικά.
–              
Κατάντη:
Οι κύριοι
πελάτες του
ομίλου Caterpillar
δραστηριοποιούνται
στον
κατασκευαστικό
και τον
εξορυκτικό
τομέα. Τα
ειδικά
χαρακτηριστικά
των τομέων
αυτών σε ευρωπαϊκό
επίπεδο,
δηλαδή οι
συνεχιζόμενες
επιπτώσεις της
κρίσης του 2009
στον
κατασκευαστικό
και τον
εξορυκτικό
τομέα, εξηγούν
εν μέρει την
απόφαση αναδιάρθρωσης
όσον αφορά το
εργοστάσιο στο
Gosselies.
Οι τάσεις
αυτές έχουν
οδηγήσει σε
μείωση των
μεριδίων
αγοράς της
εγκατάστασης
παραγωγής της
Caterpillar Gosselies και σε
μείωση της
ανταγωνιστικότητας
έναντι των ανταγωνιστών
σε άλλα μέρη
του κόσμου. 
13.         Σύμφωνα
με τα στοιχεία
που
αναφέρονται
από τις
βελγικές αρχές,
οι μονάδες
παραγωγής της
Caterpillar βρίσκονται
κοντά στις
αγορές τους,
γεγονός που
εξηγεί τη
σχέση μεταξύ
των ευρωπαϊκών
και παγκόσμιων
εξελίξεων της αγοράς
και τη μείωση
του εργατικού
δυναμικού στη μονάδα
στο Gosselies. Από το 2007 ο
όμιλος Caterpillar έχει
ανοίξει εργοστάσια
στις
αναδυόμενες
οικονομίες
στην Ασία και τη
Λατινική
Αμερική και η
ανάπτυξή του
συνδέεται κυρίως
με τις εν λόγω
αγορές.
Ειδικότερα, το
μερίδιο της
Ασίας στις
πωλήσεις της Caterpillar
υπερδιπλασιάστηκε
μεταξύ του 2007 και
του 2013. Αυτό συνδέεται
με τη συνολική
ανάπτυξη των
ασιατικών οικονομιών,
ιδίως στην
Κίνα και στην
Ινδία, και τον με
κατασκευαστικό
τομέα στις
χώρες αυτές.
Από την άλλη
πλευρά, η
κυριότερη
αγορά για την Caterpillar
Gosselies, η Ευρωπαϊκή
Ένωση,
στηρίζεται σε
δημόσιες και ιδιωτικές
επενδύσεις
στην υποδομή
στην Ευρώπη οι
οποίες
μειώθηκαν
πρόσφατα. Αυτό
εξηγεί το
γεγονός ότι
μια ήδη
μειωμένη
ποσότητα νέων
παραγγελιών
μειώθηκε
περαιτέρω κατά
40 % το 2011, σύμφωνα
με τις
βελγικές
αρχές.
14.         Μέχρι
σήμερα, ο
τομέας
«Κατασκευή
μηχανημάτων
και ειδών
εξοπλισμού
π.δ.κ.α.» έχει
αποτελέσει
αντικείμενο 12
αιτήσεων για
χρήση του ΕΤΠ,
από τις οποίες
οι 6
επικαλούνταν
την
παγκοσμιοποίηση
του εμπορίου και
οι 6 την
παγκόσμια
χρηματοπιστωτική
και οικονομική
κρίση.
Γεγονότα
που οδήγησαν
στις απολύσεις
και την παύση
δραστηριότητας

15.         Τα δραστηριότητες
που οδήγησαν
στις απολύσεις
σχετίζονται με
την απόφαση
της Caterpillar να
περιορίσει τις
εργασίες
παραγωγής της
στις 28
Φεβρουαρίου 2013,
λόγω του
σημαντικά
υψηλότερου
κόστους
παραγωγής στην
Ευρώπη. Σε
σύγκριση με
άλλα
εργοστάσια, η
μονάδα Gosselies στο
Βέλγιο είναι
λιγότερο
επικερδής και
οι εισαγωγές
στην Ευρώπη
από την Ασία
σήμερα είναι
φθηνότερες από
την παραγωγή
στην Ευρώπη. Ως
εκ τούτου, η
εταιρεία
εκπόνησε
επιχειρηματικό
σχέδιο για να
μειώσει τις
δραστηριότητες
της μονάδας
στο Gosselies, γεγονός
που οδηγεί σε
απώλεια 1 030
θέσεων εργασίας.
Η απόφαση αυτή
θα έχει άμεσο
αρνητικό
αντίκτυπο σε
διάφορους
ανάντη
παραγωγούς για
τους οποίους η
Caterpillar αποτελεί τον
σημαντικότερο
προμηθευτή. 
Αναμενόμενος
αντίκτυπος των
απολύσεων όσον
αφορά την
οικονομία και
την απασχόληση
σε τοπικό, περιφερειακό
ή εθνικό
επίπεδο
16.         Οι
απολύσεις στην
Caterpillar
αντιπροσωπεύουν
αύξηση 4 % των
ατόμων που αναζητούν
εργασία για
την περιοχή
του Charleroi, σύμφωνα
με στοιχεία
του Απριλίου 2014.
Ωστόσο, η
μείωση του
μεγέθους της
μονάδας στο Gosselies
θα οδηγήσει
επίσης σε μια
σειρά από
απολύσεις σε
υπεργολάβους,
η έκταση των οποίων
δεν είναι
ακόμα γνωστή,
επειδή το
σύνολο των
επιπτώσεων της
μείωσης του
μεγέθους για
την τοπική
οικονομία δεν
έχει διαφανεί
ακόμη. Ο
ενεργός
πληθυσμός στην
περιοχή του Charleroi
τον Απρίλιο 2014
περιλάμβανε 218 817
άτομα, εκ των
οποίων 36 793 ήταν
άνεργοι (17 %). Η
συρρίκνωση των
δραστηριοτήτων
της Caterpillar στο Gosselies θα
αυξήσει
σημαντικά
(κατά μία
ποσοστιαία
μονάδα) το
επίπεδο
ανεργίας στην
περιοχή του Charleroi. Η
μείωση των
δραστηριοτήτων
της Caterpillar στη Βαλονία
θα πρέπει να
εξεταστεί με
βάση την πολύ δύσκολη
κατάσταση στην
αγορά εργασίας
στην περιοχή,
που ανέκαθεν
εξαρτιόταν σε
μεγάλο βαθμό
από τη
βιομηχανική
παραγωγή. Λαμβανομένου
υπόψη του
συνόλου της
μεταποιητικής
βιομηχανίας
για την
περιοχή του Charleroi, η
απασχόληση
μειώθηκε κατά
15,3 % μεταξύ 2007 και 12.
Στη Βαλονία η FOREM
ήταν σε θέση να
προσφέρει 16 %
λιγότερες
ευκαιρίες
απασχόλησης το
2013 σε σύγκριση με
το 2012, χρονιά
κατά την οποία
είχε ήδη
σημειωθεί
μείωση των
νέων θέσεων
εργασίας. 
17.         Πολλοί
από τους
ανέργους είναι
άτομα με
χαμηλό επίπεδο
ειδίκευσης (το
59 % δεν έχουν
ολοκληρώσει
την ανώτερη
δευτεροβάθμια
εκπαίδευση)
και το 43 % είναι
άνεργοι για
περισσότερο
από 2 έτη. Το
ποσοστό
απασχόλησης
στο Charleroi είναι επίσης
από τα
χαμηλότερα
στην
Περιφέρεια της
Βαλονίας, στο
52,26 % (56,75 % στην
Περιφέρεια της
Βαλονίας).
18.         Αν
και ο αριθμός
των
επιχειρήσεων
που έχουν
κινήσει
διαδικασία για
συλλογικές
απολύσεις στο
Βέλγιο
παρέμεινε
σχετικά
σταθερός το 2012,
λιγότερες από 100
μεταξύ του 2010 και
του 2012, το 2013
αυξήθηκε σε 140. Οι
τομείς της
μεταλλουργίας
και της επεξεργασίας
μετάλλων έχουν
πληγεί
περισσότερο, αντιπροσωπεύοντας
τα τρία
τέταρτα όλων
των απολύσεων
το 2013[6].
Ειδικότερα, η
περιοχή του Charleroi
σημείωσε
αύξηση στις πτωχεύσεις,
καθώς και στα
κλεισίματα και
τις αναδιαρθρώσεις·
συνολικά 1 892
απώλειες θέσεων
εργασίας από
το 2012.
Στοχευόμενοι
δικαιούχοι και
προτεινόμενες
δράσεις
Στοχευόμενοι
δικαιούχοι
19.         Ο
εκτιμώμενος
αριθμός των
στοχευόμενων
εργαζομένων
που αναμένεται
να
συμμετάσχουν
στα μέτρα είναι
630. Η κατανομή των
εργαζομένων
αυτών κατά
φύλο, ιθαγένεια
και ηλικιακή
ομάδα έχει ως
εξής:
 Κατηγορία || Αριθμός στοχευόμενων δικαιούχων 
 Φύλο: || Άνδρες: || 607 || (96 %) 
   || Γυναίκες: || 23 || (4 %) 
 Ιθαγένεια || Πολίτες της ΕΕ: || 630 || (100 %) 
   || Πολίτες τρίτων χωρών: || 0 || (0 %) 
 Ηλικιακή ομάδα: || 15-24 ετών: || 42 || (7 %) 
   || 25-29 ετών: || 64 || (10 %) 
   || 30-54 ετών: || 411 || (65 %) 
   || 55-64 ετών: || 113 || (18 %) 
   || άνω των 64 ετών: || 0 || (0 %) 
Επιλεξιμότητα
των
προτεινόμενων
δράσεων
20.         Οι
εξατομικευμένες
υπηρεσίες που
πρόκειται να παρασχεθούν
στους
απολυμένους
εργαζομένους
συνίστανται
στις εξής
δράσεις: 
Αναπροσανατολισμός: 
–              
Υποστήριξη/οδηγίες/ένταξη.
Αυτό το σύνολο
υπηρεσιών
βασίζεται στις
συνήθεις
δραστηριότητες
που πραγματοποιούνται
από το γραφείο
αναπροσανατολισμού.
Οι υπηρεσίες
θα παρέχονται
από ομάδα του προσωπικού
της FOREM
(διαχειριστής
έργου,
ειδικευμένοι σύμβουλοι)
σε συνεργασία
με εκπροσώπους
των πρώην
εργαζομένων,
οι οποίοι
ενεργούν ως
«κοινωνικοί συνοδοί»
(accompagnateurs sociaux) για να
ενθαρρύνουν
τους
εργαζομένους
να
συμμετάσχουν
στα μέτρα και
να τους
βοηθήσουν με
τις
διοικητικές
διαδικασίες.
Για να διευκολυνθούν
οι επαφές
μεταξύ των
εργαζομένων, οι
υπηρεσίες
παρέχονται από
κοινού σε
όλους τους απολυμένους
εργαζομένους
σε ειδικούς
χώρους για τον
σκοπό αυτό. Οι
υπηρεσίες
καλύπτουν
τρεις τύπους
δραστηριοτήτων:
i) συλλογική
ενημέρωση
σχετικά με τις
τεχνικές
αναζήτησης
εργασίας
(σύνταξη
βιογραφικού σημειώματος
και γραπτής
αίτησης, χρήση
διαδικτυακών
πόρων κ.λπ.),
διευκρινίσεις
σχετικά με την
εργατική
νομοθεσία
(επανένταξη σε
άλλους τομείς
της αγοράς
εργασίας,
ανεργία,
σύμβαση
εργασίας,
σύνταξη),
ευαισθητοποίηση
σχετικά με τις
διακρίσεις,
παρουσίαση
επαγγελμάτων
και κλάδων με
μελλοντικές
προοπτικές κ.λπ.·
ii) προσωπικές
συνεντεύξεις
με σύμβουλο
της FOREM (έλεγχος
δεξιοτήτων,
εξέλιξη της
σταδιοδρομίας,
καθοδήγηση για
την κατάρτιση
κ.λπ.)· iii) ελεύθερη
και ανοικτή
πρόσβαση σε
εργαλεία
αναζήτησης
εργασίας (εξοπλισμός
πληροφορικής
με σύνδεση στο
διαδίκτυο,
τηλέφωνο,
ειδική
τεκμηρίωση
κ.λπ.). Αυτό το
μέτρο θα αφορά
το σύνολο των 630
εργαζομένων,
για μέγιστη διάρκεια
24 μηνών. 
–              
Διευκόλυνση
της αναζήτησης
εργασίας. Η FOREM θα
πραγματοποιήσει
επίσης ειδικές
δραστηριότητες
για να
διευκολυνθεί η
αναζήτηση
εργασίας και
για να
ξεπεραστούν οι
δυσκολίες στη
διαδικασία
αναπροσανατολισμού.
Σε αυτές
περιλαμβάνονται
συναντήσεις
μεταξύ των
απολυμένων
εργαζομένων και
δυνητικών εργοδοτών
(αντιστοίχιση
προσφοράς και
ζήτησης εργασίας),
επισκέψεις
στην εταιρεία,
συναντήσεις με
υπευθύνους
προσλήψεων με
σκοπό την
προετοιμασία
για τη
συνέντευξη
εργασίας,
καθώς και η
ανταλλαγή
εμπειριών με
άλλους
εργαζομένους
οι οποίοι, ύστερα
από ομαδικές
απολύσεις,
έχουν ήδη
επανακαταρτιστεί
ή βρει εργασία. 
Κατάρτιση
και
επανακατάρτιση:
–              
Ολοκληρωμένη
κατάρτιση:
Μπορούν να
προταθούν διάφοροι
τύποι
μαθημάτων
επαγγελματικής
κατάρτισης
(ανάλογα με τον
τύπο
μαθημάτων)
είτε από τη FOREM είτε
από τα centres de compétences είτε
από το IFAPME. Ως
πρώτο βήμα, το
προσωπικό της FOREM
θα βοηθήσει
κάθε
συμμετέχοντα
να καθορίσει
τους στόχους
που
σχετίζονται με
την εργασία
του και θα τον
προσανατολίσει
προς έναν από
τους τρεις
τύπους
ενοτήτων
κατάρτισης. Οι
εργαζόμενοι οι
οποίοι μπορούν
να
επανακαταρτιστούν
για απασχόληση
παρόμοια με
εκείνη που
κατείχαν στην
Caterpillar μπορούν είτε
να
παρακολουθήσουν
ειδική ενότητα
ή ενότητα
εξειδίκευσης (40
ώρες) για να
προσαρμόσουν τις
ικανότητές
τους και να τις
επικαιροποιήσουν
είτε συμπληρωματικό
πρόγραμμα
μαθημάτων για
την απόκτηση
νέων προσόντων
(320 ώρες), που θα
δώσει στους εργαζομένους
τη δυνατότητα
να υποβάλουν
αίτηση για
θέσεις
εργασίας για
νέα απασχόληση
στον βιομηχανικό
τομέα. Για
επανακατάρτιση
σε τελείως
διαφορετικό
τομέα δραστηριότητας,
οι εργαζόμενοι
μπορούν να
παρακολουθήσουν
προγράμματα
μαθημάτων
επαγγελματικής
κατάρτισης
(κατά μέσο όρο 960
ώρες), ώστε να
αποκτήσουν τις
ικανότητες που
απαιτούνται
για την απασχόληση
αυτή. Στο τέλος
κάθε ενότητας
κατάρτισης,
μπορούν να αξιολογηθούν
και να
τεκμηριωθούν
οι νέες
δεξιότητες.
Ανάλογα με τον
τύπο της
κατάρτισης και
το πεδίο των
ικανοτήτων, οι
συμμετέχοντες
θα λάβουν είτε
τυπική
πιστοποίηση
δεξιοτήτων
(δηλαδή
πιστοποιητικό
ικανότητας),
πιστοποιητικό
συμμετοχής
(για ικανότητες
ή επαγγέλματα
για τα οποία
δεν υπάρχει
επίσημη πιστοποίηση)
ή επικύρωση
των δεξιοτήτων
(όσον αφορά δεξιότητες
και ικανότητες
που
αποκτήθηκαν
εκτός της
επίσημης
κατάρτισης). Η
επίσημη
πιστοποίηση δεξιοτήτων
επαληθεύεται
μέσω δοκιμών
αξιολόγησης
που οδηγούν
στην απονομή
Πιστοποιητικού
δεξιοτήτων που
αποκτώνται
μέσω της
κατάρτισης (Certificat des
Compétences Acquises en Formation – CECAF). Η
επικύρωση των
δεξιοτήτων
επαληθεύεται
μέσω δοκιμών
αξιολόγησης
που οδηγούν
στην απονομή
πιστοποιητικών
δεξιοτήτων (titres de
compétences).
–              
Μεταφορά
πείρας: Οι
έμπειροι
εργαζόμενοι
μπορούν να
βελτιώσουν/ενισχύσουν
τις δεξιότητες
και την
τεχνογνωσία
τους μέσω της
διδακτικής
δραστηριότητας
στην τεχνική
εκπαίδευση. Η FOREM
και οι ομοσπονδίες
των διαφόρων
κλάδων της
τεχνικής
εκπαίδευσης θα
προετοιμάσουν
ειδική ενότητα
ευαισθητοποίησης
και εισαγωγής
στην κατάρτιση
με σκοπό να
ενθαρρύνουν
την κατάρτιση
ορισμένων
εργαζομένων
για να γίνουν
καθηγητές επαγγελματικής
εκπαίδευσης. Η
ενότητα θα
περιλαμβάνει
την παροχή
συγκεκριμένων
πληροφοριών,
τεχνικής
υποστήριξης,
συναντήσεις με
επαγγελματίες
και επιτόπιες
επισκέψεις. Η
ενότητα θα
διαρκέσει οκτώ
εβδομάδες και
θα προορίζεται
για περίπου 10
εργαζομένους.
Προώθηση
της
επιχειρηματικότητας:
–              
Υποστήριξη
για τη
δημιουργία
επιχειρήσεων:
Οι εργαζόμενοι
που σκέπτονται
να ιδρύσουν
δική τους επιχείρηση
θα λάβουν
οδηγίες και
υποστήριξη από
σύμβουλο
δημιουργίας
επιχειρήσεων
από τη FOREM. Η
υποστήριξη
αυτή
περιλαμβάνει
δύο βασικές δραστηριότητες:
i) συλλογικές
ενημερωτικές
συναντήσεις
για την
ευαισθητοποίηση
σχετικά με τις
ευκαιρίες
δημιουργίας
επιχειρήσεων,
την παροχή πληροφοριών
σχετικά με τις
νομικές πτυχές
και τα μέτρα
για τη στήριξη
της
δημιουργίας
επιχειρήσεων· ii)
ατομικές
συνεντεύξεις
με τους
ενδιαφερόμενους
ώστε να εξεταστεί
το σχέδιό τους
και να έρθουν
σε επαφή με οργανώσεις
στήριξης
επιχειρήσεων
και παρόχους υπηρεσιών.
Ο σύμβουλος θα
συνεργαστεί
στενά με τα
γραφεία αναπροσανατολισμού
προκειμένου να
βοηθήσει τους
εργαζομένους
με τα
επιχειρηματικά
τους σχέδια.
Περίπου 50
εργαζόμενοι
αναμένεται να
παρευρεθούν
στις
ενημερωτικές
συναντήσεις
και περίπου 15 θα
λάβουν μέρος
στις
συνεντεύξεις
και τις
δραστηριότητες
παρακολούθησης.

–              
Στήριξη
συλλογικών
έργων: Οι
εργαζόμενοι
που εξετάζουν
το ενδεχόμενο
να ιδρύσουν
«κοινωνική»
επιχείρηση ως
ομάδα θα
πάρουν
καθοδήγηση και
στήριξη από
εξειδικευμένη
εταιρεία
συμβούλων (που
επιλέγεται
μέσω
πρόσκλησης
υποβολής
προσφορών) και
από το γραφείο
αναπροσανατολισμού.
Η υποστήριξη
αυτή περιλαμβάνει
συναντήσεις
ενημέρωσης και
ευαισθητοποίησης
σχετικά με τη
δημιουργία
επιχειρήσεων
και τις
βασικές
διαχειριστικές
δεξιότητες,
καθώς και παροχή
συμβουλών για
τη σύσταση της
εταιρείας (π.χ. κατάρτιση
επιχειρηματικού
σχεδίου,
εκπόνηση
νομικών
καθεστώτων, εμπορίας
κ.λπ.). Οι
επιδοτήσεις
μπορούν να
χορηγούνται
για την κάλυψη
των δαπανών
εκκίνησης
αυτών των
επιχειρηματικών
σχεδίων. Οι
εργαζόμενοι
πρέπει να
υποβάλουν
αίτηση με την
οποία να
περιγράφουν το
έργο (π.χ.
δεξιότητες και
πείρα των
εργαζομένων,
μελέτη σκοπιμότητας,
οικονομική
ανάλυση,
προοπτικές
στην αγορά,
προοπτικές
ανάπτυξης,
κοινωνικοοικονομικά
οφέλη κ.λπ.). Η
επιτροπή
στήριξης του
γραφείου αναπροσανατολισμού,
που
συγκεντρώνει
αντιπροσώπους
των εργοδοτών,
των
συνδικαλιστικών
οργανώσεων και
της FOREM, αξιολογεί
την αίτηση και
αποφασίζει να
χορηγήσει επιδότηση
ή όχι. Κάθε
εργαζόμενος
που συμμετέχει
στο σχέδιο
μπορεί να
λάβει
επιδότηση
ύψους 5 000 ευρώ
(με κεφάλαια
που
συγκεντρώνονται
μεταξύ όλων
των εργαζομένων
που
συμμετέχουν).
Οι
επιχορηγήσεις
μπορούν να
χρησιμοποιηθούν
για την κάλυψη
της αγοράς εξοπλισμού,
εμπορευμάτων,
τη
δημοσιότητα,
την παροχή
συμβουλών, την
κατάρτιση κ.λπ.
Η υπηρεσία
παροχής συμβουλών
θα
διαχειρίζεται
τις
επιδοτήσεις
και θα
υποβάλλει
έκθεση στη FOREM
για τη χρήση
των δαπανών
(τιμολόγια και
δικαιολογητικά).
Αναμένεται ότι
περίπου 80 εργαζόμενοι
θα
συμμετάσχουν
στο μέτρο αυτό
και θα χορηγηθούν
πέντε
επιχορηγήσεις
στήριξης στους
εργαζομένους.
21.         Οι
προτεινόμενες
δράσεις που
περιγράφονται
εδώ αποτελούν
ενεργητικά
μέτρα της
αγοράς εργασίας,
τα οποία
εντάσσονται
στο πλαίσιο
των επιλέξιμων
δράσεων που
ορίζονται στο
άρθρο 7 του
κανονισμού
ΕΤΠ. Οι δράσεις
αυτές δεν
υποκαθιστούν
τα παθητικά
μέτρα
κοινωνικής
προστασίας. 
22.         Οι
βελγικές αρχές
υπέβαλαν τις
απαιτούμενες
πληροφορίες
σχετικά με τις
δράσεις που
είναι
υποχρεωτικές
για την οικεία
επιχείρηση
βάσει της
εθνικής
νομοθεσίας ή
των συλλογικών
συμβάσεων.
Επιβεβαίωσαν
ότι η χρηματοδοτική
συνεισφορά από
το ΕΤΠ δεν θα
αντικαταστήσει
τις εν λόγω δράσεις.
Εκτιμώμενος
προϋπολογισμός
23.         Το
εκτιμώμενο
συνολικό
κόστος
ανέρχεται σε 2 038 090
ευρώ, εκ του
οποίου οι
δαπάνες για
τις
εξατομικευμένες
υπηρεσίες
ανέρχονται σε 1 964
713 ευρώ και οι
δαπάνες για
τις
δραστηριότητες
προετοιμασίας,
διαχείρισης,
ενημέρωσης και
δημοσιότητας,
ελέγχου και
υποβολής εκθέσεων
σε 73 378 ευρώ.
24.         Η
συνολική
χρηματοδοτική
συνεισφορά που
ζητείται από
το ΕΤΠ είναι
1 222 854 ευρώ (60 % του
συνολικού
κόστους).
 Δράσεις || Εκτιμώμενος αριθμός συμμετεχόντων || Εκτιμώμενο κόστος ανά συμμετέχοντα (σε ευρώ)* || Εκτιμώμενο συνολικό κόστος (σε ευρώ)* 
 Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ] 
 Αναπροσανατολισμός: (Orientation professionnelle) – Υποστήριξη/οδηγίες/ένταξη (Reconversion/Insertion) – Διευκόλυνση της αναζήτησης εργασίας (Dynamisation de la recherche d’emploi) ||     630   150   ||     2 167   300 ||     1 365 313   45 000 
 Κατάρτιση και επανακατάρτιση: (Formations) – Ολοκληρωμένη κατάρτιση (Formations intégrées) – Μεταφορά πείρας (Transmission d'expérience) ||     210   10 ||     2 030   300 ||     426 400   3 000 
 Προώθηση της επιχειρηματικότητας: (Aide à la creation d'emploi) – Υποστήριξη για τη δημιουργία επιχειρήσεων (Autocreation d'emploi individuelle) – Υποστήριξη συλλογικών έργων: (Soutien à l'emergence de projets colletifs) ||     50   80 ||     900   1 000 ||     45 000   80 000 
 Υποσύνολο (α): || – || 1 964 713 
 (100,0 %) 
 Επιδόματα και κίνητρα [δράσεις σύμφωνα με το άρθρο 7 παράγραφος 1 στοιχείο β) του κανονισμού ΕΤΠ] 
 || Υποσύνολο (β): || – || 0 
 || (0,0 %) 
 Δράσεις που προβλέπονται στο άρθρο 7 παράγραφος 4 του κανονισμού ΕΤΠ 
 1. Προπαρασκευαστικές δραστηριότητες, διαχείριση, έλεγχος και υποβολή εκθέσεων || – || 29 578 
 2. Ενημέρωση και δημοσιότητα || – || 43 800 
 Υποσύνολο (γ): || – || 73 378 
 (3,6 %) 
 Συνολικό κόστος (α + β + γ): || – || 2 038 090 
 Συνεισφορά ΕΤΠ (60% του συνολικού κόστους) || – || 1 222 854 
*Στρογγυλοποιημένα
ποσά
25.         Οι
βελγικές αρχές
επιβεβαίωσαν
ότι το κόστος
των επενδύσεων
για την
αυτοαπασχόληση,
τη σύσταση επιχειρήσεων
και την
ανάκτηση
επιχειρήσεων
από εργαζομένους
δεν θα
υπερβαίνει τα
15 000 ευρώ ανά
δικαιούχο. 
Περίοδος
επιλεξιμότητας
των δαπανών
26.         Οι
βελγικές αρχές
άρχισαν να
παρέχουν
εξατομικευμένες
υπηρεσίες
στους
στοχευόμενους
δικαιούχους
την 1η Απριλίου
2014. Ως εκ τούτου
οι δαπάνες
σχετικά με τις
δράσεις που αναφέρονται
στο σημείο 20 θα
είναι
επιλέξιμες για
χρηματοδοτική
συνεισφορά από
το ΕΤΠ από την 1η
Απριλίου 2014 έως
την 22α Ιουλίου 2016.
27.         Οι
βελγικές αρχές
άρχισαν να
πραγματοποιούν
διοικητικές
δαπάνες για
την εφαρμογή
του ΕΤΠ την 1η Ιανουαρίου
2014. Οι δαπάνες
για τις
δραστηριότητες
προετοιμασίας,
διαχείρισης,
ενημέρωσης,
δημοσιότητας,
ελέγχου και
υποβολής
εκθέσεων, ως εκ
τούτου, θα
είναι επιλέξιμες
για
χρηματοδοτική
συνεισφορά από
το ΕΤΠ από την 1η
Ιανουαρίου 2014
έως την 22α
Ιανουαρίου 2017.
Συμπληρωματικότητα
με τις δράσεις
που
χρηματοδοτούνται
από εθνικά ή
ενωσιακά
ταμεία
28.         Οι
πόροι εθνικής
προχρηματοδότησης
ή συγχρηματοδότησης
έχουν ως εξής:
Οι δράσεις που
θα εφαρμοστούν
θα
προχρηματοδοτούνται
από τη FOREM. Τα
γραφεία αναπροσανατολισμού,
η κατάρτιση
από τη FOREM και
τους εταίρους
της
συγχρηματοδοτούνται
από την
Περιφέρεια της
Βαλονίας.
29.         Οι
βελγικές αρχές
επιβεβαίωσαν
ότι τα
προαναφερόμενα
μέτρα που
λαμβάνουν
χρηματοδοτική
συνεισφορά από
το ΕΤΠ δεν θα
λάβουν
χρηματοδοτική
συνεισφορά και
από άλλα χρηματοδοτικά
μέσα της
Ένωσης.
Χορηγήθηκε
χρηματοδοτική
υποστήριξη από
το ΕΚΤ σε έργο (EnTrain
– En Transition-Reconversion-Accompagnement) το
οποίο είχε
στόχο την
ανάπτυξη
παιδαγωγικών
μεθόδων για τα
γραφεία
αναπροσανατολισμού
εν γένει. Τα
πορίσματα
αυτού του
έργου
ενδέχεται να
αποδειχτούν
χρήσιμα κατά την
εφαρμογή των
προβλεπόμενων
μέτρων.
Διαδικασίες
για την παροχή
συμβουλών προς
τους στοχευόμενους
δικαιούχους ή
τους
εκπροσώπους τους
ή τους
κοινωνικούς
εταίρους,
καθώς και τις
τοπικές και
περιφερειακές
αρχές
30.         Οι
βελγικές αρχές
ανέφεραν ότι η
συντονισμένη
δέσμη
εξατομικευμένων
υπηρεσιών έχει
καταρτιστεί σε
διαβούλευση με
τους
στοχευόμενους
δικαιούχους
και τους
κοινωνικούς
εταίρους.
31.         Τα
μέτρα είναι το
αποτέλεσμα
πολλών
συζητήσεων και
προπαρασκευαστικών
συνεδριάσεων
που
πραγματοποιήθηκαν
κατά την περίοδο
από τον
Φεβρουάριο του
2014 έως τον Ιούνιο
του 2014 μεταξύ των
διαφόρων
κοινωνικών
εταίρων που
συμμετέχουν.
32.         Το
γραφείο
αναπροσανατολισμού
(cellule de reconversion) ιδρύθηκε
ειδικά στο
πλαίσιο των
νομικών
υποχρεώσεων
που συνδέονται
με τη
διαδικασία
συλλογικών
απολύσεων. Το
γραφείο
αναπροσανατολισμού
διοικείται από
επιτροπή η
οποία συγκεντρώνει
εκπροσώπους
των δημόσιων
υπηρεσιών της
Περιφέρειας
της Βαλονίας
που είναι
αρμόδιες για
την απασχόληση
και την κατάρτιση,
τη FOREM, τις
συνδικαλιστικές
οργανώσεις, καθώς
και τις
τομεακές
οργανώσεις
επαγγελματικής
κατάρτισης.
Συστήματα
διαχείρισης
και ελέγχου
33.         Η
αίτηση
περιέχει
περιγραφή του
συστήματος
διαχείρισης
και ελέγχου,
που
προσδιορίζει
τις ευθύνες
των φορέων που
συμμετέχουν.
Μια
συντονιστική
επιτροπή που
θα αποτελείται
από όλους τους
φορείς που
συμμετέχουν
στην υλοποίηση
των μέτρων του
ΕΤΠ εξασφαλίζει
τη συνολική
παρακολούθηση
και τον
συντονισμό. Οι
ίδιοι
οργανισμοί που
διαχειρίζονται
και ελέγχουν
το ΕΚΤ θα
διαχειρίζονται
τη
χρηματοδοτική
συνεισφορά του
ΕΤΠ. Στο
πλαίσιο του
οργανισμού ΕΚΤ
της Ομοσπονδίας
Βαλονίας-Βρυξελλών
(πρώην
Γαλλικής
Κοινότητας του
Βελγίου), μια
οντότητα θα
αναλάβει τα
καθήκοντα της
διαχειριστικής
αρχής και μια
άλλη χωριστή
οντότητα τα
καθήκοντα της
αρχής
πληρωμής. Η
γενική
γραμματεία της
Ομοσπονδίας
Βαλονίας-Βρυξελλών
θα αναλάβει τα
καθήκοντα της
αρχής
πιστοποίησης
και η FOREM εκείνα
του ενδιάμεσου
φορέα.  
Δεσμεύσεις
του οικείου
κράτους μέλους
34.         Οι
βελγικές αρχές
παρέχουν όλες
τις αναγκαίες
διαβεβαιώσεις
όσον αφορά τα
ακόλουθα: 
–              
την
τήρηση των
αρχών της ίσης
μεταχείρισης
και της
απαγόρευσης
των διακρίσεων
όσον αφορά την
πρόσβαση στις
προτεινόμενες
δράσεις και
την εφαρμογή
τους·
–              
τη
συμμόρφωση με
τις απαιτήσεις
που
καθορίζονται
στην εθνική
νομοθεσία και
στη νομοθεσία
της ΕΕ όσον
αφορά τις
συλλογικές
απολύσεις·
–              
οι
επιχειρήσεις
που προέβησαν
στις
απολύσεις, σε περίπτωση
που συνέχισαν
τη
δραστηριότητά
τους μετά τις
απολύσεις,
εκπλήρωσαν τις
εκ του νόμου απορρέουσες
υποχρεώσεις
που διέπουν τις
απολύσεις και
μερίμνησαν
δεόντως για
τους εργαζομένους
τους·
–              
τη μη λήψη
χρηματοδοτικής
στήριξης από
άλλα ενωσιακά
ταμεία ή
χρηματοδοτικά
μέσα όσον
αφορά τις προτεινόμενες
δράσεις, καθώς
και την
αποφυγή οποιασδήποτε
διπλής
χρηματοδότησης·
–              
τη
συμπληρωματικότητα
των
προτεινόμενων
δράσεων με
δράσεις που
χρηματοδοτούνται
από τα
διαρθρωτικά
ταμεία· 
–              
τη
συμμόρφωση της
χρηματοδοτικής
συνεισφοράς από
το ΕΤΠ με τους
διαδικαστικούς
και
ουσιαστικούς
κανόνες της
Ένωσης για τις
κρατικές
ενισχύσεις.
ΔΗΜΟΣΙΟΝΟΜΙΚΕΣ
ΕΠΙΠΤΩΣΕΙΣ
Πρόταση
προϋπολογισμού
35.         Το
ΕΤΠ δεν
υπερβαίνει το
μέγιστο ετήσιο
ποσό των 150 εκατομμυρίων
ευρώ (σε τιμές
του 2011), όπως
ορίζεται στο
άρθρο 12 του
κανονισμού (ΕΕ,
Ευρατόμ)
αριθ. 1311/2013 του Συμβουλίου,
της 2ας
Δεκεμβρίου 2013,
για τον
καθορισμό του
πολυετούς
δημοσιονομικού
πλαισίου για
την περίοδο 2014-2020[7].
36.         Η
Επιτροπή, αφού
εξέτασε την
αίτηση όσον
αφορά την
τήρηση των
προϋποθέσεων
που
προβλέπονται
στο άρθρο 13
παράγραφος 1
του κανονισμού
ΕΤΠ και αφού έλαβε
υπόψη τον
αριθμό των
στοχευόμενων
δικαιούχων,
τις
προτεινόμενες
ενέργειες και
το εκτιμώμενο
κόστος,
προτείνει την
κινητοποίηση του
ΕΤΠ για το ποσό
του 1 222 854 ευρώ, το
οποίο
αντιστοιχεί
στο 60 % του
συνολικού
κόστους των
προτεινόμενων
δράσεων,
προκειμένου να
παρασχεθεί
χρηματοδοτική
συνεισφορά για
την αίτηση.
37.         Η
προτεινόμενη
απόφαση για
κινητοποίηση
του ΕΤΠ θα
ληφθεί από
κοινού από το
Ευρωπαϊκό
Κοινοβούλιο
και το
Συμβούλιο,
όπως ορίζεται
στο σημείο 13 της
Διοργανικής
Συμφωνίας, της
2ας Δεκεμβρίου
2013, μεταξύ του
Ευρωπαϊκού
Κοινοβουλίου,
του Συμβουλίου
και της
Επιτροπής για
τη δημοσιονομική
πειθαρχία, τη
συνεργασία σε
δημοσιονομικά
θέματα και τη
χρηστή
δημοσιονομική
διαχείριση[8].
Συναφείς
πράξεις
38.         Η
Επιτροπή,
ταυτόχρονα με
την υποβολή
της παρούσας
πρότασης για
απόφαση
κινητοποίησης του
ΕΤΠ, θα
υποβάλει στο
Ευρωπαϊκό
Κοινοβούλιο και
στο Συμβούλιο
πρόταση για τη
μεταφορά του
ποσού του 1 222 854
ευρώ στη
σχετική γραμμή
του
προϋπολογισμού.
39.         Ταυτόχρονα
με την έγκριση
της παρούσας
πρότασης απόφασης
για την
κινητοποίηση
του ΕΤΠ, η
Επιτροπή θα
εκδώσει
απόφαση για
χρηματοδοτική
συνεισφορά
μέσω
εκτελεστικής
πράξης, η οποία
θα αρχίσει να
ισχύει από την
ημερομηνία
έκδοσης από το
Ευρωπαϊκό
Κοινοβούλιο
και το
Συμβούλιο της
προτεινόμενης
απόφασης για
την
κινητοποίηση
του ΕΤΠ.
Πρόταση
ΑΠΟΦΑΣΗ
ΤΟΥ ΕΥΡΩΠΑΪΚΟΥ
ΚΟΙΝΟΒΟΥΛΙΟΥ
ΚΑΙ ΤΟΥ
ΣΥΜΒΟΥΛΙΟΥ
σχετικά
με την
κινητοποίηση
του Ευρωπαϊκού
Ταμείου
Προσαρμογής
στην
Παγκοσμιοποίηση
σύμφωνα με το
σημείο 13 της
Διοργανικής
Συμφωνίας, της
2ας Δεκεμβρίου
2013, μεταξύ του
Ευρωπαϊκού
Κοινοβουλίου,
του Συμβουλίου
και της
Επιτροπής για
τη
δημοσιονομική
πειθαρχία, τη
συνεργασία σε
δημοσιονομικά
θέματα και τη
χρηστή
δημοσιονομική
διαχείριση
(αίτηση EFG/2014/011 BE/Caterpillar)
ΤΟ
ΕΥΡΩΠΑΪΚΟ
ΚΟΙΝΟΒΟΥΛΙΟ
ΚΑΙ ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης,
Έχοντας
υπόψη τον
κανονισμό (ΕΕ)
αριθ. 1309/2013 του
Ευρωπαϊκού
Κοινοβουλίου
και του
Συμβουλίου,
της 17ης Δεκεμβρίου
2013, για το
Ευρωπαϊκό
Ταμείο
Προσαρμογής στην
Παγκοσμιοποίηση
(2014-2020) και την
κατάργηση του
κανονισμού (ΕΚ)
αριθ. 1927/2006[9],
και ιδίως το
άρθρο 15
παράγραφος 4,
Έχοντας
υπόψη τη
Διοργανική
Συμφωνία, της
2ας Δεκεμβρίου
2013, μεταξύ του
Ευρωπαϊκού
Κοινοβουλίου,
του Συμβουλίου
και της
Επιτροπής για
τη δημοσιονομική
πειθαρχία, τη
συνεργασία σε
δημοσιονομικά
θέματα και τη
χρηστή
δημοσιονομική
διαχείριση[10], και
ιδίως το
σημείο 13,
Έχοντας
υπόψη την
πρόταση της
Ευρωπαϊκής
Επιτροπής,
Εκτιμώντας
τα ακόλουθα:
(1)       Το
Ευρωπαϊκό
Ταμείο
Προσαρμογής
στην Παγκοσμιοποίηση
(ΕΤΠ) συστάθηκε
για να παρέχει
στήριξη στους εργαζομένους
που απολύονται
και στους μη
μισθωτούς των
οποίων η
δραστηριότητα
έχει παύσει ως
αποτέλεσμα
μεγάλων
διαρθρωτικών
αλλαγών στη
μορφή του
παγκόσμιου
εμπορίου που
οφείλονται
στην παγκοσμιοποίηση,
ως αποτέλεσμα
συνέχισης της
παγκόσμιας
χρηματοπιστωτικής
και
οικονομικής
κρίσης που
αναφέρεται
στον κανονισμό
(ΕΚ) αριθ. 546/2009[11] ή ως
αποτέλεσμα
μιας νέας
παγκόσμιας
χρηματοπιστωτικής
και
οικονομικής
κρίσης, και για
να τους βοηθήσει
να
επανενταχθούν
στην αγορά
εργασίας.
(2)       Το
ΕΤΠ δεν
υπερβαίνει το
μέγιστο ετήσιο
ποσό των 150 εκατ.
ευρώ (σε τιμές
του 2011), όπως ορίζεται
στο άρθρο 12 του
κανονισμού (ΕΕ,
Ευρατόμ) αριθ. 1311/2013
του
Συμβουλίου.
(3)       Το
Βέλγιο υπέβαλε
αίτηση για την
κινητοποίηση
του ΕΤΠ, όσον
αφορά τις
απολύσεις[12]
στην εταιρεία
Caterpillar Belgium S.A. στο
Βέλγιο στις 22
Ιουλίου 2014 και τη
συμπλήρωσε με
πρόσθετες
πληροφορίες
όπως
προβλέπεται
στο άρθρο 8
παράγραφος 3
του κανονισμού
(EΕ) αριθ. 1309/2013. Η εν
λόγω αίτηση
πληροί τις
απαιτήσεις που
ισχύουν για
τον καθορισμό
χρηματοδοτικής
συνεισφοράς
από το ΕΤΠ, οι
οποίες
ορίζονται στο
άρθρο 13 του κανονισμού
(ΕΕ) αριθ. 1309/2013.
(4)       Επομένως,
θα πρέπει να
κινητοποιηθεί
το ΕΤΠ για τη
χορήγηση
χρηματοδοτικής
συνεισφοράς
ποσού 1 222 854 ευρώ
για την αίτηση
που υπέβαλε το
Βέλγιο,
ΕΞΕΔΩΣΑΝ
ΤΗΝ ΠΑΡΟΥΣΑ
ΑΠΟΦΑΣΗ: 
Άρθρο 1
Στο
πλαίσιο του
γενικού
προϋπολογισμού
της Ευρωπαϊκής
Ένωσης για το
οικονομικό
έτος 2015,
κινητοποιείται
το ΕΤΠ για την
παροχή ποσού
1 222 854 ευρώ σε
πιστώσεις
ανάληψης
υποχρεώσεων
και σε
πιστώσεις πληρωμών.
Άρθρο 2
Η
παρούσα
απόφαση δημοσιεύεται
στην Επίσημη
Εφημερίδα της
Ευρωπαϊκής
Ένωσης.
Βρυξέλλες,
Για το
Ευρωπαϊκό
Κοινοβούλιο                     Για
το Συμβούλιο
Ο
Πρόεδρος                                                   Ο
Πρόεδρος
[1]               ΕΕ L 347 της 20.12.2013,
σ. 855.
[2]               Κανονισμός
(ΕΚ) αριθ. 1893/2006 του
Ευρωπαϊκού
Κοινοβουλίου
και του
Συμβουλίου,
της 20ής
Δεκεμβρίου 2006,
για τη θέσπιση
της
στατιστικής ταξινόμησης
των
οικονομικών
δραστηριοτήτων
NACE – αναθεώρηση 2
και για την
τροποποίηση
του κανονισμού
(ΕΟΚ) αριθ. 3037/90 του
Συμβουλίου και
ορισμένων
κανονισμών των
Ευρωπαϊκών
Κοινοτήτων
σχετικών με ειδικούς
στατιστικούς
τομείς (ΕΕ L 393 της
30.12.2006, σ. 1).
[3]               Σύμφωνα με
το άρθρο 7
τέταρτο εδάφιο
του κανονισμού
(ΕΕ) αριθ. 1309/2013.
[4]               Κανονισμός
(ΕΕ) αριθ. 1046/2012 της
Επιτροπής, της
8ης Νοεμβρίου 2012,
σχετικά με την εφαρμογή
του κανονισμού
(ΕΚ) αριθ. 1059/2003 του
Ευρωπαϊκού
Κοινοβουλίου
και του
Συμβουλίου για
τη θέσπιση
μιας κοινής
ονοματολογίας
των εδαφικών
στατιστικών
μονάδων (NUTS), όσον
αφορά τη
διαβίβαση των
χρονοσειρών
για τη νέα
περιφερειακή
κατανομή (ΕΕ L 310
της 9.11.2012, σ. 34).
[5]               Κατά την
έννοια του
άρθρου 3
στοιχείο α) του
κανονισμού ΕΤΠ.
[6]               Πηγή:
Εθνική Τράπεζα
του Βελγίου,
έκθεση 2013
[7]               ΕΕ L 347 της 20.12.2013,
σ. 884.
[8]               ΕΕ C 373 της 20.12.2013,
σ. 1.
[9]               ΕΕ L 347 της 20.12.2013,
σ. 855.
[10]             ΕΕ C 373 της 20.12.2013, σ.
1.
[11]             ΕΕ L 167 της 29.6.2009, σ.
26.
[12]             Κατά την
έννοια του
άρθρου 3
στοιχείο α) του
κανονισμού
ΕΤΠ.